pythainlp/thai_wikipedia_clean_20230101 huggingface dataset:
4. เมื่ออนุญาตให้เป็นเวลานอก ผู้เล่นทุกคนต้องรวมกันอยู่ในสนามแข่งขัน ถ้าต้องได้รับคำแนะนำจากเจ้าหน้าที่ทีม จะกระทำได้เฉพาะที่เส้นข้างบริเวณด้านหน้าที่นั่งสำรองของทีมตนเอง ผู้เล่นทุกคนต้องไม่ออกไปนอกสนามแข่งขัน เช่นเดียวกันกับเจ้าหน้าที่ทีมที่ต้องให้คำแนะนำจะต้องไม่เข้าไปในสนามแข่งขัน
5. ถ้าทีมไม่ใช้สิทธิ์ในการขอเวลานอกในครึ่งเวลาแรก จะไม่สามารถนำไปทดแทนในครึ่งเวลาหลังได้
พักครึ่งเวลา (Half - time Interval)
การพักครึ่งเวลาต้องไม่เกิน 15 นาที
ข้อตกลง (Decisions)
กฎข้อที่ 9: บอลออกนอกสนาม.
ลูกบอลจะอยู่นอกการเล่นเมื่อ
กฎข้อที่ 10: วิธีนับคะแนน.
ถ้าลูกฟุตบอลลอยข้ามเส้นประตูเต็มใบ โดยการเล่นลูกที่ถูกกติกา (ได้แก่การใช้เท้าหรือศีรษะ) ถือว่าได้ 1 คะแนน (ในภาษาฟุตบอลเรียกว่า 1 ประตู) อย่างไรก็ดี มักมีคนเข้าใจผิดว่าการได้คะแนน คือ การที่ลูกบอลสัมผัสกับตาข่ายหลังเส้นประตู ซึ่งจริง ๆ แล้วตาข่ายไม่มีส่วนเกี่ยวข้องกับกติกาฟุตบอล มีไว้เพื่อรองรับลูกบอลที่เข้าประตูแล้วเท่านั้น
กฎข้อที่ 12: ฟาวล์.
ผู้เล่นคนใดเจตนากระทำผิดข้อหนึ่งข้อใดใน 9 ข้อ ดังต่อไปนี้
กฎข้อที่ 13: ฟรีคิก.
การเตะฟรีคิกจะเกิดขึ้นต่อเมื่อผู้เล่นฝ่ายตรงข้ามทำฟาวล์หรือล้ำหน้าตั้งแต่จุดที่ทำฟาวล์หรือตำแหน่งล้ำหน้า โดยจะผู้เล่นตั้งเตะลูกฟรีคิกตรงจุดที่ผู้เล่นฝ่ายตรงข้ามทำฟาวล์หรือตำแหน่งล้ำหน้า
กฎข้อที่ 14: ลูกโทษหรือการยิงจุดโทษ.
การยิงจุดโทษในเวลาการแข่งขันจะเกิดขึ้นต่อเมื่อผู้เล่นฝ่ายตรงข้ามทำฟาวล์ตั้งแต่ในเขตโทษ การยิงลูกโทษจะเป็นการให้ผู้เล่นยิงดวลตัวต่อตัวกับผู้รักษาประตูโดยที่ผู้เล่นคนอื่นที่ไม่ได้มีหน้าที่ยิงจุดโทษหรือไม่ใช่ผู้รักษาประตูที่จะต้องเซฟจุดโทษจะต้องอยู่บริเวณนอกเขตโทษจนกว่าผู้เล่นที่ยิงจุดโทษจะยิงประตูผู้เล่นคนอื่นจึงจะมีสิทธิ์วิ่งในเขตโทษได้
เมื่อต่อเวลาพิเศษ 30 นาทีแล้วไม่มีทีมทำประตูได้หรือเสมอจะทำการยิงลูกที่จุดโทษ โดยจะใช้ผู้เล่นยิงสลับกันฝั่งละ 5 คน เมื่อยิงครบแล้วยังหาผู้ชนะไม่ได้ก็จะยิงต่อไปจนมีผู้ชนะ โดยการยิงลูกจุดโทษนั้นเป็นวิธีสุดท้ายที่หาทีมชนะ
กฎข้อที่ 15: การทุ่ม.
การทุ่ม ขณะแข่งขันลูกฟุตบอลได้ออกเส้นข้างไปทั้งลูก ไม่ว่าจะกลิ้งไปบนพื้นสนามหรือลอยไปบนอากาศก็ตาม ให้ผู้เล่นฝ่ายตรงข้ามเป็นฝ่ายได้ทุ่ม
- เท้าทั้งสองข้างต้องติดพื้นตลอดเวลาการทุ่ม
- ต้องทุ่มด้วยมือทั้งสอง ลูกบอลออกจากด้านหลังศีรษะ แขนทั้งสองข้างตึง " ต้องผ่านศีรษะไปข้างหน้าอย่างต่อเนื่อง "
- ด้านหน้าของร่างกายหันหน้าเข้าหาสนามด้านไหนให้ทุ่มไปทางนั้น
- ย่อทุ่มได้ แต่ห้ามนั่งทุ่ม
- บอลออกเส้นข้าง ณ จุดใด ให้ทุ่ม ณ จุดนั้น
- ณ จุดที่มือปล่อยบอล เท้าหรือตัวของผู้ทุ่ม ห้ามห่างจากเส้นข้างเกิน หนึ่งเมตร
- ฝ่ายรับต้องยืนห่างจากผู้ทุ่ม ในสนามแข่งขัน อย่างน้อย ๒ เมตร
- ทุ่มทีเดียว โดยไม่สัมผัสผู้เล่นฝ่ายใด ฝ่ายหนึ่ง ไม่ถือว่าเป็นประตู
- รับบอลจากการทุ่ม ไม่มีการล้ำหน้า
- ทุ่มบอลคืนให้ผู้รักษาประตู ผู้รักษาประตูใช้มือรับ ให้เตะลูกโทษโดยอ้อม ณ จุดเกิดเหตุ ทันที
กฎข้อที่ 16: โกลคิก.
คือ ลูกตั้งเตะจากเขตประตู โดยเมื่อลูกทั้งลูกได้ผ่านเส้นประตูออกไปนอกสนาม นอกจากจะผ่านไปในระหว่างเสาประตูไม่ว่าจะกลิ้งไปบนพื้นสนามหรือลอยไปในอากาศก็ตาม โดยฝ่ายรุกเป็นผู้ถูกลูกนั้นเป็นครั้งสุดท้าย ให้ผู้รักษาประตูเตะจากในกรอบเขตประตู
กฎข้อที่ 17: การเตะมุม.
เมื่อลูกทั้งลูกได้ผ่านเส้นประตูออกไปนอกสนาม นอกจากจะผ่านไปในระหว่างเสาประตูไม่ว่าจะกลิ้งไปบนพื้นสนามหรือลอยไปในอากาศก็ตาม โดยฝ่ายรับเป็นผู้ถูกลูกนั้นเป็นครั้งสุดท้าย ให้ฝ่ายรุกนำลูกไปวางเตะภายในเขตมุม ณ ธงมุมใกล้กับที่ลูกได้ออกไปและต้องไม่ทำให้คันธงเคลื่อนที่ ในการเตะจากมุมนี้ ถ้าเตะทีเดียวลูกตรงเข้าประตูให้นับว่าได้ประตู ผู้เล่นฝ่ายตรงข้ามกับผู้เตะจากมุมนั้นจะเข้ามาอยู่ใกล้ลูกในขณะที่ผู้เตะกำลังจะเตะลูกน้อยกว่า 10 หลา ไม่ได้เว้นเสียแต่ผู้เตะจะได้เตะให้ลูกไปได้ไกลอย่างน้อยเท่ากับระยะรอบวงของลูกจึงจะเล่นต่อไปได้ จะเล่นนั้นซ้ำอีกไม่ได้จนกว่าลูกนั้นจะได้ถูกหรือเล่นโดยผู้เล่นคนใดคนหนึ่งเสียก่อน
สมาคมฟุตบอลนานาชาติ
มหาวิทยาลัยวิชิทาสเตต
สไตล์เชนจ์
สไตล์เชนจ์ เป็นร่างพาวเวอร์อัพของร็อคแมนเอ็กเซ่ซึ่งจะใช้ในการต่อสู้โดยเกิดจากการคืนชีพของร็อคแมนซึ่งหลังจากถูกฟาโรห์แมนถูก Delete ไปทำให้ความทรงจำบางส่วนของร็อคแมนไปสู่ PET ของเพื่อนของเน็ตโตะและอัพเกรดขึ้นมา
ข้อเสียของไซย์ สไตล์:ถ้าโดนพลังความมืดจะสูญเสียพพลังงานไป
วิธีที่จะใช้ไตล์เชนจ์ในเกม.
สำหรับร็อคแมนเอ็กเซ่นั้นการที่จะใช้สไตล์เชนจ์นั้นจะต้องมีชิพธาตุต่างๆเช่น(มีชิพธาตุไม้มากสามารถเป็นวู้ดชิลค์)และระดับเลเวลในเกมที่เหมาะสม
เครื่องราชอิสริยาภรณ์ อันเป็นมงคลยิ่ง ราชมิตราภรณ์
มาสค์ไรเดอร์อากิโตะ
มาสค์ไรเดอร์อากิโตะ  เป็นมาสค์ไรเดอร์ลำดับที่ 15 และเป็นซีรีส์ฉลองครบรอบวาระ 30 ปีของมาสค์ไรเดอร์อีกด้วยออกอากาศเมื่อวันที่ 28 มกราคม ค.ศ. 2001 ถึงวันที่ 27 มกราคม ค.ศ. 2002 ออกอากาศทั้งหมด 51 ตอนและมีภาพยนตร์ตอนพิเศษอีก 1 ตอนคือ PROJECT G4
ในประเทศไทยลิขสิทธิ์ในการจัดจำหน่ายรูปแบบ VCD คือบริษัท ดรีม เอกซ์เพรส (ทีวีซีรีส์, ตอนพิเศษทางโทรทัศน์และภาพยนตร์ฉบับขยาย) และ โรสวิดีโอ (เฉพาะโรงภาพยนตร์) และเคยออกอากาศทางช่อง 9 โดยออกอากาศทุกวันจันทร์เวลา 18.00 น. และปัจจุบันออกอากาศทางช่องการ์ตูนคลับแชนแนล
เกิดเหตุการณ์ประหลาด เมื่อมีสิ่งมีชีวิตที่ไม่สามารถระบุสายพันธุ์ได้ออกไล่ฆ่าคนอย่างลึกลับ ทางกรมตำรวจได้เรียกสิ่งมีชีวิตเหล่านั้นว่า อันโนน และทำการสร้างระบบ G3 ขึ้นเพื่อใช้ต่อต้านอันโนน โดยทำการคัดเลือก ฮิคาวะ มาโคโตะ วีรบุรุษจากเหตุการณ์เรืออากาสึกิล่ม
ศจ. มิสุงิ โยชิฮิโกะ พบผู้ชายคนหนึ่งนอนสลบอยู่ตรงชายหาดหลังเหตุการณ์เรืออากสึกิล่ม ชายคนนี้ไม่มีความทรงจำใดๆเหลืออยู่เลยนอกจากซองจดหมายในกระเป๋าเสื้อจ่าหน้าไว้ว่า สึงามิ โชอิจิ จึงใช้ชื่อนั้นเป็นชื่อตนเองและอาศัยอยู่ในบ้านของ ศจ.โยชิฮิโกะ ซึ่งมี ไทจิลูกชาย และมานะ หลานสาว ซึ่งเป็นลูกสาวของพี่ชายของศจ.โยชิฮิโกะ
โชอิจิได้ค้นพบว่าตนเองมีความสามารถในการตรวจพบตัวตนของอันโนนและพบว่าตนเองสามารถแปลงร่างเป็นสิ่งที่เรียกว่าอากิโตะได้ ในขณะเดียวกันอาชิฮาร่า เรียวได้ค้นพบพลังแบบเดียวจึงได้ออกเดินทางตามหาอดีตของพ่อ ซึ่งเป็นหนึ่งในผู้โดยสารเรืออากาสึกิ
ทั้ง 3 ต่างต่อสู้กับอันโนนและต้องไขปริศนาของอันโนนถึงเหตุผลที่ต้องฆ่ามนุษย์และเรืออากาสึกิ
ซาคากิ อากิ
สาวสวยผู้มีพลังจิต เป็นคนที่เรียวแอบชอบ โดยเธอนั้นก็แอบชอบเรียว แต่หลังจากที่เธอคิดว่าเรียวตาย พลังจิตก็พุ่งสูงจนกลายเป็นเป้าของอันโนน
ร่างต่างๆของอากิโตะ.
กราวด์ฟอร์ม.
กราวด์ฟอร์ม เป็นร่างพื้นฐานของอากิโตะมีลักษณะเป็นสีทอง
สตอร์มฟอร์ม.
สตอร์มฟอร์ม เป็นร่างที่ 2 ของอากิโตะ ที่เกิดจากดราก้อนอายส์สีน้ำเงิน โดยทำให้แขนซ้ายของอากิโตะเปลี่ยนรูปร่าง สตอร์มฟอร์มจะเน้นการต่อสู้ด้วยความเร็วและใช้พลังสายลมเป็นหลัก
เฟรมฟอร์ม.
เฟรมฟอร์ม เป็นร่างที่ 3 ของอากิโตะซึ่งเกิดจากดราก้อนอายส์สีแดง มีพลังในการใช้ดาบและมีพลังเพลิงเป็นหลัก
ทรีนิตี้ฟอร์ม.
ทรีนิตี้ฟอร์ม เกิดจากการฟื้นความทรงจำของโชอิจิทำให้พลังทั้ง 3 ฟอร์มรวมเข้าด้วยกันและสามารถใช้อาวุธทั้งสองอย่างได้โดยร่างเดียว
เบิร์นนิ่งฟอร์ม.
เบิร์นนิ่งฟอร์ม เป็นร่างที่เกิดจากพลังแห่งความโกรธของโชอิจิทำให้อัลทอร์ริงแปรสภาพเป็นพลังเปลวเพลิงในช่วงแรกที่ใช้ร่างเบิร์นนิ่งฟอร์มนั้นทำให้ไม่สามารถควบคุมร่างกายตัวเองได้
ไชน์นิ่งฟอร์ม.
ไชน์นิ่งฟอร์ม เป็นร่างสุดยอดของอากิโตะซึ่งเกิดจากพลังงานแสงอาทิตย์ทำให้เกราะเบิร์นนิ่งฟอร์มแตกสลายเป็นเกราะสีเงินในเวลาต่อมามีพลังโจมตีสูงกว่าฟอร์มอื่นๆของอากิโตะ
G3 รูปแบบต่างๆ.
G3 เป็นชุดเกราะของกรมตำรวจซึ่งสร้างขึ้นมาข้อมูลพื้นฐานของ คูกะ ชื่อ G3 ย่อมาจากคำว่าGeneration-3
G3-X.
G3-X เป็นชุดเกราะที่พัฒนาจาก G3 โดยเพื่มระบบ A.I. ขึ้นมาจนเกิดทำให้ผู้สวมใส่เกิดควบคุมไม่ได้ภายหลังได้ลดระบบA.I.ลงไปและสามารถผู้สวมใส่ควบคุมได้ ชื่อ G3-X ย่อมาจากคำว่าGeneration 3-Extension
G3-Mild.
G3-Mild เป็นชุดเกราะซึ่งได้สร้างขึ้นมาพิเศษเพื่อให้ใช้ได้ง่ายกว่า G3 และกรมตำรวจ ชื่อ G3-Mild ย่อมาจากคำว่า Generation 3-Mild
ร่างต่างๆของกิลล์.
กิลล์.
กิลล์ เป็นร่างที่เกิดจากการแปลงร่างของเรียวซึ่งเป็นพลังของอากิโตะที่ไม่สมบูรณ์ เมื่อคืนร่างเดิมจะเกิดผลแทรกซ้อนทางร่างกายทำให้ผิวหนังที่มือคล้ายกับคนชรา
เอ็กซ์ชีดกิลล์.
เอ็กซ์ชีดกิลล์ เป็นร่างที่พัฒนาที่เกิดจากเรียวได้รับพลังจากมานะ ทำให้กิลล์สามารถพัฒนาร่างขึ้นมาร่างกายบางส่วนมีความแหลมคมและมีพลังสูงใกล้เคียงกับอากิโตะ
G4 เป็นชุดเกราะของกองกำลังของทหารซึ่งได้ล่วงรู้ข้อมูลของ G3-X ของกรมตำรวจจึงได้พัฒนาให้สูงกว่า G3-X มีพลังสูงกว่า G3-X หลายเท่าทว่า G4 มีพลังที่สูงเกินไปทำให้ผู้ใช้ต้องเสียชีวิตไป ชื่อ G4 ย่อมาจากคำว่า Generation-4
อนาเธอร์ อากิโตะ.
อนาเทอร์ อากิโตะเป็นร่างแปลงของคาโอรุซึ่งมีพลังสูงกว่าอากิโตะ กราวด์ฟอร์มและกิลล์
S.I.C. Hero Saga.
เป็นการขยายความเกี่ยวกับเรื่องราวในProject G4 สูท G1 , เป็นรุ่นที่ 2 ยานพาหนะ และ .
มาสค์ไรเดอร์อากิโตะ (仮面ライダーアギト, Kamen Raidā Agito) เขียนโดย Naohiro Okamura และ กำกับ โดย Toshiki Inoue เป็นส่วนหนึ่งของชุดนิยายที่ดัดแปลงจากทีวีซีรีส์ วางจำหน่ายเมื่อวันที่ 31 มกราคม 2013
เครื่องราชอิสริยาภรณ์อันเป็นมงคลยิ่งราชมิตราภรณ์
เครื่องราชอิสริยาภรณ์อันเป็นมงคลยิ่งราชมิตราภรณ์  เรียกโดยย่อว่า "ร.ม.ภ." เป็นเครื่องราชอิสริยาภรณ์แห่งประเทศไทยที่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้สถาปนาขึ้นเมื่อ พ.ศ. 2505 โดยเหตุที่ว่าได้มีการผูกสัมพันธไมตรีกับประเทศต่าง ๆ เพิ่มมากขึ้น ดังนั้น จึงสมควรที่จะมีเครื่องราชอิสริยาภรณ์สำหรับพระราชทานแก่ประมุขแห่งรัฐต่างประเทศ โดยเครื่องราชอิสริยาภรณ์อันเป็นมงคลยิ่งราชมิตราภรณ์จัดเป็นเครื่องราชอิสริยภรณ์ที่มีลำดับเกียรติสูงที่สุดของไทย
เครื่องราชอิสริยาภรณ์อันเป็นมงคลยิ่งราชมิตราภรณ์ มีพระมหากษัตริย์เป็นประธานของเครื่องราชอิสริยาภรณ์ และมีพระราชอำนาจที่จะพระราชทานเครื่องราชอิสริยาภรณ์นี้แก่ประมุขของรัฐต่างประเทศ
องค์ประกอบของ ร.ม.ภ..
เครื่องราชอิสริยาภรณ์อันเป็นมงคลยิ่งราชมิตราภรณ์ กรมศิลปากรเป็นผู้รับผิดชอบในการออกแบบ มีนายสนิท ดิษฐพันธุ์เป็นช่างผู้เขียนแบบและหม่อมเจ้ายาใจ จิตรพงศ์ทรงควบคุม โดย 1 สำรับ ประกอบด้วย
สำหรับประมุขของรัฐต่างประเทศที่เป็นสตรีดวงตรา ดารา และสายสร้อยจะมีขนาดเล็กกว่า รวมทั้ง ใช้สายสะพานขนาดกว้าง 7 เซนติเมตร
นอกจากนี้ ยังมีเครื่องหมายสำหรับประดับแพรแถบเครื่องราชอิสริยาภรณ์ โดยมีลักษณะเป็นรูปนารายณ์ทรงครุฑทองอยู่ในวงกลมบนพื้นลงยาสีขาบ และเครื่องหมายที่ใช้เป็นดุมเสื้อเป็นรูปดอกไม้จีบด้วยแพรแถบของเครื่องราชอิสริยาภรณ์ มีสิทธิใช้ประดับเป็นดุมเสื้อเวลาแต่งเครื่องสากลโดยให้ประดับที่รังดุมคอพับของเสื้อชั้นนอกเบื้องซ้าย และสามารถใช้ประดับเมื่อสวมชุดไทย โดยบุรุษมีสิทธิใช้ประดับเป็นดุมเสื้อเวลาแต่งเสื้อชุดไทยสีสุภาพ โดยประดับที่อกเสื้อเบื้องซ้าย บริเวณปากระเป๋าเสื้อ ส่วนสตรีนั้น มีสิทธิใช้ประดับเป็นดุมเสื้อเวลาแต่งเสื้อชุดไทยเรือนต้น ชุดไทยจิตรลดา ชุดไทยอมรินทร์ และชุดไทยบรมพิมาน โดยประดับที่อกเสื้อเบื้องซ้าย
รายพระนามและชื่อผู้ได้รับ ร.ม.ภ..
ประมุขของประเทศที่ได้รับพระราชทานเครื่องราชอิสริยาภรณ์ตระกูลนี้มีทั้งสิ้น 33 สำรับ
ผู้ได้รับถวายและรับพระราชทาน ร.ม.ภ. ที่ยังทรงพระชนม์และยังมีชีวิตอยู่
มิซึกิ นานะ
มิซุกิ นานะ
ฮัลโหลคิตตี้
ฝ่ายซ้าย-ฝ่ายขวา (การเมือง)
ไบรนีเกอร์แบร์ค
ไบรนีเกอร์แบร์ค  เป็นเขตในเมืองอาเคิน เป็นเมืองที่อยู่ด้านตะวันตกสุดของประเทศเยอรมนี ติดกับพรมแดนประเทศเนเธอร์แลนด์และเบลเยียม อยู่ห่างจากเมืองโคโลญมาทางตะวันตก 65 กิโลเมตร พิกัดภูมิศาสตร์ 50°44′ เหนือ 6°14′ ตะวันออก มีประชากร 971 คน
ประชาชนนอก
ประชาชนนอก เป็นภาพยนตร์ไทย กึ่งสารคดี ที่กำกับและเขียนบทโดยมานพ อุดมเดช เป็นโครงการของสภาคาทอลิกแห่งประเทศไทยเพื่อการพัฒนา (Catholic Council of Thailand for Development (CCTD) เพื่อให้ความรู้แก่ประชาชนในเรื่องเศรษฐกิจ การเมือง และวัฒนธรรม
ประชาชนนอก มีชื่อภาษาอังกฤษว่า On the Fringe of Society ตั้งชื่อโดยสุพจน์ สมบูรณ์ อาจารย์มหาวิทยาลัยขอนแก่น ผู้ทำบทบรรยายภาษาอังกฤษของภาพยนตร์ ภาพยนตร์กล่าวถึงปัญหาการย้ายถิ่นของคนอีสานเข้ามาหางานทำในเมืองใหญ่เนื่องจากความแร้นแค้น สะท้อนให้เห็นปัญหาการกดขี่ของนายทุน และปัญหาการคอรัปชั่นของข้าราชการไทย จนนำไปสู่ปัญหาความขัดแย้งระหว่างชาวนา ข้าราชการ และนายทุน โดยผู้กำกับใช้เรื่องราวบางส่วนจากชีวิตจริงของคนในครอบครัว
ภาพยนตร์เริ่มถ่ายทำช่วงปลายปี พ.ศ. 2521 ที่จังหวัดยโสธร แต่ประสบปัญหาถูกเพ่งเล็งจากหน่วยงานราชการ โดยเฉพาะจาก กอ.รมน. มานพ อุดมเดชถูกตำรวจสันติบาลเข้าตรวจค้นบ้าน และส่งเจ้าหน้าที่ลอบติดตาม ด้วยข้อสงสัยว่ากระทำการเป็นคอมมิวนิสต์ ภาพยนตร์ต้องหยุดถ่ายทำจนกระทั่งสถานการณ์ทางการเมืองเริ่มผ่อนคลายลง จึงเริ่มถ่ายทำต่อในปี พ.ศ. 2523 ที่อำเภออำนาจเจริญ (ขณะนั้นยังไม่แยกเป็นจังหวัด) อำเภอตระการพืชผล จังหวัดอุบลราชธานี และกรุงเทพมหานคร แล้วเสร็จในปี พ.ศ. 2524
ภาพยนตร์ออกฉายครั้งแรกที่มหาวิทยาลัยธรรมศาสตร์ และได้ฉายที่ศูนย์สังคีตศิลป์ และได้รับความสนใจจากนักวิชาการ นักศึกษา ได้รับการฉายตามสถาบันการศึกษา และเทศกาลภาพยนตร์ในต่างประเทศ
ประชาชนนอก เป็นภาพยนตร์ไทย หนึ่งในสองเรื่องแรก พร้อมกับ แผลเก่า ของเชิด ทรงศรี ที่ได้ไปฉายในเทศกาลภาพยนตร์นานาชาติลอนดอน ในปี ค.ศ. 1981 จากนั้นได้ไปฉายที่ น็องส์ ประเทศฝรั่งเศส ฮ่องกง อิตาลี ญี่ปุ่น ปัจจุบันภาพยนตร์เรื่องนี้ยังคงได้รับการฉายในเทศกาลภาพยนตร์นานาชาติ เช่นที่ ปูซาน เกาหลีใต้ ในปี พ.ศ. 2542 และเทศกาลภาพยนตร์นานาชาติกรุงเทพ ในปี พ.ศ. 2547
On the Fringe of Society
รายนามผู้ว่าราชการกรุงเทพมหานคร
เลดีลูอีส วินด์เซอร์
เลดีลูอิส อลิซ เอลิซาเบธ แมรี เมานต์แบ็ตเทน-วินด์เซอร์ (; 8 พฤศจิกายน พ.ศ. 2546) หรือโดยย่อว่าเลดีลูอิส วินด์เซอร์  เป็นธิดาองค์ใหญ่ของเจ้าชายเอ็ดเวิร์ด เอิร์ลแห่งเวสเซกซ์ กับโซฟี เคาน์เตสแห่งเวสเซกซ์ อยู่ในลำดับที่ 13 ของการสืบสันตติวงศ์สหราชอาณาจักร
เลดีลูอิสเกิดก่อนกำหนดเมื่อเวลา 23.32 น. (ตามเวลามาตรฐานกรินิช) ของวันที่ 8 พฤศจิกายน พ.ศ. 2546 ณ โรงพยาบาลฟริมลีย์พาร์กในเซอร์รีย์ หลังเคาน์เตสแห่งเวสเซกซ์ถูกนำส่งจากบ้านเวสเซกซ์ในสวนแบ็กชอตไปยังโรงพยาบาลเนื่องจากประชวรพระครรภ์ ขณะเธอเกิดบิดาไม่ได้อยู่ด้วย เพราะปฏิบัติพระกรณียกิจในประเทศมอริเชียส
เลดีลูอิสถูกส่งไปยังแผนกฉุกเฉินต้องทำการผ่าคลอดเนื่องจากรกลอกตัวก่อนกำหนด เลดีลูอิสถูกส่งต่อไปยังหน่วยทารกแรกเกิด โรงพยาบาลเซนต์จอร์สในลอนดอนเพื่อความปลอดภัย ส่วนมารดายังคงพักฟื้นในโรงพยาบาลฟริมลีย์พาร์กจนถึงวันที่ 23 พฤศจิกายน พ.ศ. 2546 ต่อมาได้มีการประกาศนามพระธิดานี้ว่าเลดีลูอิส เมื่อวันที่ 27 พฤศจิกายนปีเดียวกัน เข้าพิธีบัพติศมา ณ โบสถ์น้อยในปราสาทวินด์เซอร์เมื่อวันที่ 24 เมษายน พ.ศ. 2547 โดยเดวิด คอนเนอร์ ดีนแห่งวินด์เซอร์เป็นผู้ดำเนินพิธี มีเลดีซาราห์ แชตโท ลอร์ดอีวาร์ เมานต์แบ็ตเทน เลดีอเล็กซานดรา เอเทอร์ลิงทัน อูร์ส สวาเซินบัค และรูเพิร์ต เอลเลียต เป็นพ่อทูนหัวและแม่ทูนหัว เลดีลูอิสเป็นเยาวราชนิกูลคนสุดท้ายที่ได้สวมฉลองพระองค์ครุยบัพติศมาที่ตกทอดมาจากเจ้าหญิงวิกตอเรีย พระราชกุมารี พระราชธิดาพระองค์ใหญ่ในสมเด็จพระราชินีนาถวิกตอเรียแห่งสหราชอาณาจักร ซึ่งใช้มาตั้งแต่ พ.ศ. 2383
เธอได้คำนำหน้านามว่า "เลดีลูอิส วินด์เซอร์" แม้ในพระราชหัตถเลขาพระราชทานพระราชานุญาต (letters patent) พ.ศ. 2460 จะประกาศบังคับให้พระโอรส-ธิดาของพระราชโอรสทุกพระองค์มีพระสถานะและฐานันดรศักดิ์เป็นเจ้า ดังนั้นเลดีลูอิสจึงมีศักดิ์และสิทธิในตำแหน่ง "เจ้าหญิงลูอิสแห่งเวสเซกซ์" แต่หลังการเสกสมรสของเอิร์ลและเคาน์เตสแห่งเวสเซกซ์ สมเด็จพระราชินีนาถได้ประกาศผ่านสำนักพระราชวังบักกิงแฮมว่าพระบุตรของทั้งสองพระองค์จะมีสถานะเป็นลูกของเอิร์ลแทนที่จะเป็นพระบุตรของเจ้าชาย ด้วยเหตุนี้เอกสารของทางราชสำนักจึงออกนามพระธิดานี้ว่าเลดีลูอิส วินด์เซอร์ มาจนถึงปัจจุบัน
โซฟี เคานท์เตสแห่งเว็สเซ็กส์
ห้วยทราย
ห้วยทราย  เป็นเมืองเอกของแขวงบ่อแก้ว ประเทศลาว ประกอบด้วย 88 หมู่บ้าน 14 หมู่บ้านพัฒนา และ 1 บ้านใหญ่ มี 13,086 ครอบครัว ประชากรทั้งหมด 62,223 คน เป็นหญิง 31,500 คน ประชากรในช่วงอายุ 15-40 ปี มี 26,998 คน เป็นหญิง 13,314 คน ตัวเมืองห้วยทรายตั้งอยู่ริมฝั่งแม่น้ำโขง โดยอีกฝั่งที่อยู่ตรงข้ามกันคือตัวอำเภอเชียงของ จังหวัดเชียงราย
ห้วยทรายเป็นเมืองท่องเที่ยวของแขวงบ่อแก้ว ซึ่งสถานที่ท่องเที่ยวจริง ๆ ของแขวงบ่อแก้วที่นักท่องเที่ยวต่างชาตินิยม คือ กิจกรรมการโหนสลิงผ่านป่า ซึ่งต้องเดินทางไปจากห้วยทรายไปทางหลวงน้ำทาอีก 70 กิโลเมตร
สำหรับตัวเมืองห้วยทรายนั้นไม่ค่อยใหญ่นัก ชาวลาวนิยมมาซื้อหาของฝั่งไทย คนไทยมาลงทุนทำร้านอินเทอร์เน็ต ร้านขายเบียร์ลาว และโรงแรมที่ห้วยทรายหลายที่ ห้วยทรายมีร้านอาหารส่วนใหญ่จะเป็นร้านสำหรับนักท่องเที่ยวต่างชาติ ส่วนร้านที่ชาวห้วยทราย ชาวลาว นิยมกินกันประจำเป็นร้านเฝอ ชาวลาวที่เป็นข้าราชการ ทำงานรัฐวิสาหกิจ จะกินเฝอเป็นอาหารหลักมื้อเช้าและมื้อกลางวัน ส่วนมื้อเย็นส่วนใหญ่จะทำกินกันที่บ้าน
การเดินทางไปเมืองห้วยทรายจากประเทศไทย สามารถทำได้โดยผ่านด่านพรมแดนที่สะพานมิตรภาพ 4 อำเภอเชียงของ จังหวัดเชียงราย เป็นจุดกึ่งกลางในการเดินทางระหว่างเวียงจันทน์กับหลวงพระบาง
หัวพัน
MMDS
บริการกระจายสัญญาณแบบหลายจุดหลายช่อง
บริการกระจายสัญญาณแบบหลายจุดหลายช่อง  หรือรู้จักกันในอีกชื่อหนึ่งว่า MMDS หรือ Wireless Cable เป็นเทคโนโลยีทางการสื่อสารแบบไร้สาย มีเป้าหมายสำหรับบริการเครือข่ายบรอดแบนด์ หรือเป็นที่รู้จักกันว่าเป็นวิธีการรับสัญญาณโทรทัศน์เคเบิลทางเลือกหนึ่ง MMDS นั้นมีการใช้งานในสหรัฐ และประเทศอื่นๆ ทั่วโลก รวมถึง แคนาดา เม็กซิโก ไอซ์แลนด์ ไอร์แลนด์ บราซิล บาร์เบโดส ออสเตรเลีย ไนจีเรีย ปากีสถาน ศรีลังกา ไทย อุรุกวัย อินเดีย และเวียดนาม โดยส่วนใหญ่แล้วมีการใช้บริการในบริเวณชนบทที่มีประชากรเบาบาง ซึ่งธุรกิจเคเบิลต่อสายไม่สามารถเติบโตได้
คลื่น MMDS ใช้ความถี่ของไมโครเวฟ ระยะตั้งแต่ 2-3 กิกะเฮิร์ตซ์ การรับสัญญาณคลื่นโทรทัศน์ ทำได้โดยใช้เสาไมโครเวฟแบบพิเศษ ที่ติดอยู่บนหลังคา แล้วโยงเข้ากับกล่องรับสัญญาณ สำหรับเชื่อมต่อกับเครื่องรับโทรทัศน์ ซึ่งมีรูปแบบคล้ายกับกล่องรับสัญญาณเคเบิลระบบอนาล็อก เช่นเดียวกับโทรทัศน์บอกรับเป็นสมาชิก
เอเชียนคัพ 2011
เอเชียนคัพ 2011 (Asian Cup 2011) เป็นการแข่งขันฟุตบอลเอเชียนคัพ ครั้งที่ 15 จัดขึ้นระหว่างวันที่ 7-29 มกราคม พ.ศ. 2554 ที่ประเทศกาตาร์ ระบบการแข่งขันรอบคัดเลือกในครั้งนี้จะมีการปรับเปลี่ยนจากการแข่งขันจากที่ผ่านมา คือจะมีทีมชนะเลิศจากเอเอฟซีแชลเลนจ์คัพ เข้ามาร่วมแข่งขันด้วย
ในการคัดเลือกเจ้าภาพ มีสามประเทศที่เข้าร่วมคัดเลือกเป็นเจ้าภาพ ดังนี้ คือ กาตาร์, อินเดีย และ อิหร่าน โดยมีเพียงกาตาร์ประเทศเดียวที่ได้ยื่นเอกสารประมูลในครั้งนี้ และได้มีการประกาศอย่างเป็นทางการว่า กาตาร์จะได้เป็นเจ้าภาพระหว่างช่วงการแข่งขัน เอเชียนคัพ 2007
ในการแข่งขันครั้งนี้ได้มีการกำหนดการแข่งในช่วงมกราคมแทนที่การแข่งขันปกติในช่วงกรกฎาคม โดยทางสมาคมได้ให้คำแนะนำว่าช่วงฤดูร้อนของแถบตะวันออกกลาง จะเป็นช่วงเวลาที่ร้อนเกินไปในการแข่งขันฟุตบอล
สิทธิในการเข้าร่วมแข่ง.
ทีมเจ้าภาพ และ ทีมในอันดับ 1 2 และ 3 จากการแข่งขันที่ผ่านมา ไม่จำเป็นต้องแข่งขันในรอบคัดเลือก โดยทีมที่เหลือจะใช้การคัดเลือกผ่านการแข่งขันเอเอฟซีแชลเลนจ์คัพ ในปี 2008 (พ.ศ. 2551) และ 2010 (พ.ศ. 2553) โดยผู้ชนะการแข่งขันจากทั้งสองปีจะมีสิทธิเข้าร่วมแข่งขันในเอเชียนคัพรอบสุดท้าย ซึ่งถ้าทีมที่ชนะเป็นทีมเดียวกัน ทีมรองชนะเลิศในปี 2010 จะได้สิทธิการแข่งขัน
การจับฉลากแบ่งกลุ่ม.
ผลการจับสลากแบ่งกลุ่มในฟุตบอลเอเชียนคัพรอบสุดท้าย
Uzbekistan surprised the group by defeating Qatar in the opening match and defeating highly favoured Kuwait. Qatar picked themselves up after the opening loss and won the remaining two games.
Jordan were major underdogs going into the group against powerhouses Japan and 2007 runners up Saudi Arabia, but surprised the football world by taking second place in the group.
Group C went down exactly as most people predicted with the 2 giants in Australia and South Korea going through.
Powerhouses Iran and defending champions Iraq both went through as expected, but the surprise of the group was the performance of the United Arab Emirates who scored no goals and had a player score an own goal in two consecutive matches. Amongst all teams in the Group stage (in all four groups), Iran was the only team to win all its games and advance with the full 9 points.
All times are Arabian Standard Time (AST) – UTC+3
5 ประตู:
3 ประตู:
2 ประตู:
1 การทำเข้าประตูตัวเอง:
2 การทำเข้าประตูตัวเอง:
Asian Cup 2011
เอ็มมา วอตสัน
เอ็มมา ชาร์ล็อต ดูแอร์ วอตสัน (; เกิด 15 เมษายน ค.ศ. 1990) เป็นนักแสดง นางแบบ และนักกิจกรรมหญิงชาวบริติช เกิดในปารีสและเติบโตในออกซฟอร์ดไชร์ วอตสันเข้าเรียนโรงเรียนดรากอนสกูลขณะเป็นเด็ก และเรียนการแสดงที่โรงเรียนสเตจโคชเธียเตอร์อาตส์ สาขาออกซฟอร์ด เธอเป็นที่จดจำจากบทบาทการแสดงในบทเฮอร์ไมโอนี เกรนเจอร์ ในภาพยนตร์ชุดแฮร์รี่ พอตเตอร์ ปรากฏตัวในภาพยนตร์"แฮร์รี พอตเตอร์"แปดภาคตั้งแต่ปี พ.ศ. 2544-2554 โดยก่อนหน้านั้นเธอเคยแสดงเฉพาะละครในชั้นเรียน แฟรนไชส์ "แฮร์รี พอตเตอร์" ทำให้วอตสันมีชื่อเสียงทั่วโลก ได้รับคำยกย่อง และรายได้มากกว่า 10 ล้านปอนด์ เธอยังคงรับงานแสดงนอกจากภาพยนตร์"แฮร์รี พอตเตอร์" อีก เรื่องแรกคือพากย์เสียงในภาพยนตร์ "การผจญภัยของเดเปอโร" และปรากฏในภาพยนตร์โทรทัศน์ฉบับดัดแปลงจากนวนิยายเรื่อง "รองเท้าบัลเลต์" ตั้งแต่นั้นมา เธอได้รับบทในภาพยนตร์เรื่อง "วัยป่วนหัวใจปึ้ก" และ"วัยร้าย วัยลัก" ได้รับบทเป็นตนเองในฉบับ "เกินจริง" ปรากฏตัวชั่วครู่ในภาพยนตร์ "วันเนี๊ย...จบป่ะ" และรับบทเป็นบุตรบุญธรรมของตัวละครหลักในเรื่อง "โนอาห์ มหาวิบัติวันล้างโลก"
ตั้งแต่ พ.ศ. 2554 ถึง 2557 วอตสันแบ่งเวลาระหว่างงานภาพยนตร์กับการศึกษาต่อที่มหาวิทยาลัยบราวน์และวิทยาลัยวูสเตอร์ ออกซฟอร์ด และจบการศึกษาจากมหาวิทยาลัยบราวน์ ระดับปริญญาตรีในสาขาวรรณกรรมอังกฤษในเดือนพฤษภาคม พ.ศ. 2557 งานนางแบบของเธอเป็นโครงการรณรงค์ของบริษัทเบอร์เบอรี และลังโกม เธอยังช่วยออกแบบเสื้อผ้าในนามของที่ปรึกษาด้านแฟชั่นให้กับพีเพิลทรีด้วย ในปี พ.ศ. 2557 เธอได้รับเกียรติจากรางวัลแบฟตา โดยชนะรางวัลสาขาศิลปินบริติชแห่งปี ในปีเดียวกันนั้น เธอได้รับแต่งตั้งให้เป็นทูตสันถวไมตรีขององค์การเพื่อสตรีแห่งสหประชาชาติ และช่วยริเริ่มโครงการรณรงค์ฮีฟอร์ชี (HeForShe) ที่รณรงค์ให้ผู้ชายสนับสนุนความเท่าเทียมทางเพศ
เอ็มมา วอตสันเกิดที่ปารีส ประเทศฝรั่งเศส เธอเป็นลูกสาวของทนายความชาวอังกฤษชื่อ แจ็กลีน ลิวสบี และคริส วอตสัน วอตสันอาศัยอยู่ในปารีสจนอายุ 5 ขวบ พ่อแม่ของเธอแยกทางกันตั้งแต่เธอยังเด็ก หลังจากพ่อแม่หย่าร้างกัน วอตสันย้ายกลับมาอยู่กับมารดาที่ออกซฟอร์ดไชร์ ประเทศอังกฤษ และอยู่กับบิดาที่ลอนดอนในวันสุดสัปดาห์ วอตสันเคยกล่าวว่าเธอพูดภาษาฝรั่งเศสได้บ้าง แม้ว่า "ไม่คล่องแคล่ว" เท่าที่เคย หลังจากย้ายไปที่ออกซฟอร์ดกับมารดาและน้องชาย เธอเข้าศึกษาที่โรงเรียนดรากอนสกูลในออกซฟอร์ด จนกระทั่งปี พ.ศ. 2546 เธออยากเป็นนักแสดงตั้งแต่อายุ 6 ขวบ และเรียนร้องเพลง เต้นรำ และการแสดงที่โรงเรียนสเตจโคชเธียเตอร์อาตส์แบบไม่เต็มเวลา
เมื่ออายุ 10 ขวบ วอตสันได้แสดงในละครเวทีของโรงเรียนสเตจโคชหลายเรื่อง รวมถึงเรื่อง "อาร์เธอร์: เดอะยังเยียร์แอนด์เดอะแฮปปีพรินซ์" แต่เธอไม่เคยแสดงมืออาชีพใด ๆ ก่อนภาพยนตร์ชุดแฮร์รี พอตเตอร์ หลังจบโรงเรียนดรากอนสกูล วอตสันย้ายไปเรียนที่โรงเรียนเฮดิงตันสกูล ขณะอยู่ที่กองถ่ายภาพยนตร์ เธอและเพื่อน ๆ มีครูสอนพิเศษให้วันละห้าชั่วโมง ในเดือนมิถุนายน พ.ศ. 2549 เธอเข้าสอบ GCSE 10 วิชา ได้รับเกรด A* 8 วิชา และเกรด A 2 วิชา
2542–2546: จุดเริ่มต้นและความสำเร็จครั้งแรก.
ในปี พ.ศ. 2542 การคัดเลือกนักแสดงภาพยนตรเรื่อง"แฮร์รี่ พอตเตอร์กับศิลาอาถรรพ์"เริ่มขึ้น โดยเป็นภาพยนตร์ที่ดัดแปลงมาจากนวนิยายที่ขายดีที่สุดของเจ. เค. โรว์ลิง เจ้าหน้าที่ที่คัดเลือกนักแสดงพบวอตสันผ่านทางครูของเธอที่โรงละครออกซฟอร์ด และโปรดิวเซอร์รู้สึกประทับใจในความมั่นใจในตนเองของเธอ หลังการออดิชันแปดครั้ง โปรดิวเซอร์ เดวิด เฮย์แมน บอกวอตสันและผู้สมัครอีกสองคนคือ แดเนียล แรดคลิฟฟ์ และ รูเพิร์ต กรินต์ว่าพวกเขาได้รับเลือกให้เป็นตัวละครเฮอร์ไมโอนี่ เกรนเจอร์ แฮร์รี่ พอตเตอร์ และรอน วีสลีย์ โดยเป็นเพื่อนร่วมโรงเรียนเดียวกัน โรว์ลิงสนับสนุนวอตสันตั้งแต่การทดสอบหน้ากล้องครั้งแรก
ในปี พ.ศ. 2544 วอตสันเปิดตัวแสดงความสามารถครั้งแรกในภาพยนตร์เรื่อง"แฮร์รี่ พอตเตอร์กับศิลาอาถรรพ์" ภาพยนตร์ทำลายสถิติรายได้ในวันฉายวันแรกและสัปดาห์แรก และเป็นภาพยนตร์ที่ทำรายได้สูงที่สุดในปีนั้น นักวิจารณ์ชื่นชมการแสดงของนักแสดงนำทั้งสามคน โดยชื่นชมวอตสันเป็นพิเศษ หนังสือพิมพ์"เดอะเดลีเทลิกราฟ"เรียกการแสดงของเธอว่า "น่าชื่นชม" และเว็บไซต์ไอจีเอ็นกล่าวว่าเธอ "โดดเด่นมากกว่าคนอื่น ๆ" วอตสันได้เข้าชิงรางวัลห้ารางวัลจากเรื่อง"ศิลาอาถรรพ์" และได้รับรางวัลนักแสดงเด็กสาขานักแสดงนำเด็กหญิง
ปีต่อมา วอตสันรับบทเป็นเฮอร์ไมโอนี่อีกครั้งในภาพยนตร์เรื่องแฮร์รี่ พอตเตอร์กับห้องแห่งความลับ ภาพยนตร์เรื่องที่สองในชุด นักวิจารณ์ชื่นชมการแสดงของเธอ หนังสือพิมพ์"เดอะลอสแอนเจลิสไทมส์"กล่าวว่าวอตสันและเพื่อน ๆ เติบโตขึ้นจากเรื่องเดิม ขณะที่หนังสือพิมพ์"เดอะไทมส์"วิจารณ์ผู้กำกับ คริส โคลัมบัส ที่จ้างวอตสันมาเป็นตัวละครยอดนิยมด้วยค่าตัวที่น้อย การแสดงของวอตสันทำให้เธอได้รับรางวัลออตโตจากนิตยสารเยอรมัน "บราโว"
2547–2554: ความสำเร็จต่อเนื่องจาก"แฮร์รี่ พอตเตอร์" และบทบาทอื่น ๆ.
ในปี พ.ศ. 2547 ภาพยนตร์เรื่องแฮร์รี่ พอตเตอร์กับนักโทษแห่งอัซคาบันออกฉาย วอตสันรู้สึกพอใจในบทบาทเฮอร์ไมโอนี่ซึ่งเธอแสดงออกอย่างเต็มที่มากขึ้น โดยเธอเรียกตัวละครของเธอว่า "มีเสน่ห์" และเป็น "บทอัศจรรย์" แม้ว่านักวิจารณ์ตำหนิการแสดงของแรดคลิฟฟ์ มองว่าเขา "เล่นแข็ง" แต่พวกเขายกย่องวอตสัน หนังสือพิมพ์เดอะนิวยอร์กไทมส์ชมเชยการแสดงของวอตสันว่า "โชคดีที่คุณแรดคลิฟฟ์ที่ไร้อารมณ์ถูกชดเชยด้วยความอดทนของคุณวอตสัน แฮร์รีได้อวดทักษะพ่อมดที่หลากหลายขึ้น แต่เฮอร์ไมโอนี่ได้รับเสียงปรบมือดังที่สุดจากหมัดปราศจากเวทมนตร์ต่อยเข้าที่จมูกของเดรโก มัลฟอย" แม้ว่าเรื่องนักโทษแห่งอัซคาบันจะเป็นภาพยนตร์ที่ทำรายได้น้อยที่สุดในภาพยนตร์ชุด แต่การแสดงของวอตสันจะชนะรางวัลออตโตสองรางวัล และรางวัลการแสดงเด็กแห่งปีจากนิตยสาร"โททัลฟิล์ม"
ด้วยภาพยนตร์เรื่อง"แฮร์รี่ พอตเตอร์กับถ้วยอัคนี" ทำให้ทั้งวอตสันและภาพยนตร์ชุดแฮร์รี่ พอตเตอร์ มาถึงจุดเปลี่ยนสำคัญครั้งใหม่ ภาพยนตร์ทำสถิติสำหรับสัปดาห์ออกฉายสัปดาห์แรกของภาพยนตร์แฮร์รี่ พอตเตอร์ เป็นภาพยนตร์ไม่ได้เริ่มฉายในสหรัฐอเมริกาในวันสุดสัปดาห์ของเดือนพฤษภาคม และเป็นภาพยนตร์ที่ฉายสัปดาห์แรกในสุดสัปดาห์ในสหราชอาณาจักร นักวิจารณ์ชื่นชมการเติบโตของวอตสันและการแสดงวัยรุ่นของเธอ หนังสือพิมพ์เดอะนิวยอร์กไทมส์ชมการแสดงของเธอว่า "เอาจริงเอาจังอย่างน่าประทับใจ" สำหรับวอตสัน เรื่องขบขันในภาพยนตร์ส่วนมากเกิดจากความเครียดในหมู่ตัวละครหลักสามคนขณะที่พวกเขากำลังเติบโต เธอกล่าวว่า "ฉันชอบทุกตอนที่เราทะเลาะกัน ฉันคิดว่ามันเหมือนจริงมากที่พวกเขาทะเลาะกันและที่จะมีปัญหามากมาย" หลังจากภาพยนตร์เรื่องถ้วยอัคนีได้เข้าชิงสามรางวัล วอตสันชนะรางวัลออตโตเหรียญทองแดง ต่อมาในปีนั้น วอตสันกลายเป็นคนที่อายุน้อยที่สุดบนปกนิตยสาร"ทีนโว้ก" เมื่อเธอปรากฏตัวอีกครั้งในเดือนสิงหาคม พ.ศ. 2552 ในปี พ.ศ. 2549 วอตสันรับบทเฮอร์ไมโอนี่ในละคร"เดอะควีนส์แฮนด์แบก" ตอนพิเศษของแฮร์รี่ พอตเตอร์เพื่อธีเฉลิมพระชนมพรรษาครบ 80 พรรษาของสมเด็จพระราชินีนาถเอลิซาเบธที่ 2 แห่งสหราชอาณาจักร
ภาพยนตร์เรื่องที่ห้าในแฟรนไชส์คือ "แฮร์รี่ พอตเตอร์กับภาคีนกฟีนิกซ์" ออกฉายในปี พ.ศ. 2550 จากความสำเร็จด้านรายได้ครั้งใหญ่ ภาพยนตร์ทำสถิติทำรายได้ในสัปดาห์แรกสูงที่สุดที่ 332.7 ล้านดอลลาร์สหรัฐ วอตสันชนะรางวัลภาพยนตร์แห่งชาติสาขานักแสดงหญิงยอดเยี่ยม เนื่องจากชื่อเสียงของวอตสันและภาพยนตร์ยังคงดำเนินต่อเนื่อง วอตสันและนักแสดงภาพยนตร์แฮร์รี่ พอตเตอร์ แดเนียล แรดคลิฟฟ์ และรูเพิร์ต กรินต์ พิมพ์ฝ่ามือ รอยเท้า และไม้กายสิทธิ์ที่บริเวณหน้าโรงละครกรอแมนส์ไชนีสเธียเตอร์ในฮอลลิวูดเมื่อวันที่ 9 กรกฎาคม พ.ศ. 2550